న్యూఢిల్లీ: పెద్ద నోట్ల రద్దు నేపథ్యంలో బ్యాంకుల్లో భారీగా డబ్బులు జమ అయిన ఖాతాలపై ఆదాయపు పన్నుశాఖ దృష్టిపెట్టింది. రూ.5 లక్షలకు మించి డిపాజిట్ అయిన సుమారు 18 లక్షల బ్యాంకు ఖాతాదారులకు సంబంధిత వివరాల కోసం ఈమెయిల్స్, ఎస్ఎంఎస్ పంపింది. ఫిబ్రవరి 12 నాటికి 5.27 లక్షల మంది దీనికి స్పందించి రిప్లై ఇచ్చారు. అయితే మొత్తం 18 లక్షల అనుమానాస్పద లావాదేవీల్లో 9 లక్షల ఖాతాలపై ఐటీ నిఘా పెట్టింది. ఆపరేషన్ క్లీన్ మనీలో భాగంగా నల్లధనం వెల్లడికి ఇచ్చిన మరో అవకాశం గడువు మార్చి 31తో ముగియనుంది. అనంతరం వీరిపై చర్యలకు ఆదాయపు పన్ను శాఖ సిద్ధమవుతోంది. దీని కోసం అధికారిక లేఖలను సిద్ధం చేస్తోంది.
newdhilly: pedda notla raddu nepathyamlo byaankullo bhariga dabbulu jama ayina khatalapai aadaayapu pannusakha drushtipettindi. roo.5 lakshalaku minchi depazit ayina sumaru 18 lakshala byaanku khaataadaarulaku sambandhita vivaraala kosam eemeils, sms pampindi. fibravari 12 naatiki 5.27 lakshala mandi deeniki spandinchi ripli icharu. ayithe mottam 18 lakshala anumaanaaspada lavadevillo 9 lakshala khatalapai it nigha pettindi. aperation cleen maneelo bhagamga nalladhanam velladiki ichina maro avakaasam gaduvu marchi 31thoo mugiyanundi. anantaram veeripai charyalaku aadaayapu pannu saakha siddhamavutondi. deeni kosam adhikaarika lekhalanu siddham chestondi.